นายพิเชษฐ สถิรชวาล ประธานภาคใต้ พรรคเพื่อไทย กล่าวถึงกรณีที่นายณัฐวุฒิ ระบุว่าเป็นผู้พา พล.อ.พัลลภ ปิ่นมณี อดีตรองผู้อำนวยการ กอ.รมน. ไปพบพ.ต.ท.ทักษิณ ชินวัตร อดีตนายกฯ ว่า ตนรู้จักสนิทสนมกับพล.อ.พัลลภตั้งแต่ก่อตั้งพรรคไทยรักไทย ร่วมทำงานและเล่นกอล์ฟก๊วนเดียวกันมา เมื่อพล.อ.พัลลภมีปัญหาไม่เข้าใจกับ พ.ต.ท.ทักษิณ ตนจึงเสนอตัวเป็นคนกลางให้ โดยได้พาพล.อ.พัลลภ พร้อมบุคคลอีก  2  คน ไปพบ พ.ต.ท.ทักษิณ ที่บ้านไวท์เฮาท์ของนายชาญชัย รวยรุ่งเรือง หรือเหยียนปิน เมื่อประมาณปลายปีที่ผ่านมา และใช้เวลาอยู่ด้วยกัน  2  วัน ซึ่งได้พูดคุยกันหลายประเด็น